### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har i 2022 givet en anlægsbevilling på 7,6 mio. kr. til vejvedligeholdelse i byområder i 2022. Beløbet blev finansieret af det afsatte rådighedsbeløb.

Ifølge Principper for Økonomistyring skal anlægsregnskaber over 2 mio. kr. aflægges særskilt.

## Indstillinger

Direktøren indstiller, at anlægsregnskabet for Vejvedligeholdelse i byområder 2022 godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2022 givet en samlet anlægsbevilling på 7,6 mio. kr. til vejvedligeholdelse i byområder i 2022.

Anlægget er afsluttet i 2024, og der aflægges anlægsregnskab herfor.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer-/mindrefor brug  (mindreforbrug = + og merforbrug = -)  Kr. |
| Vejvedligeholdelse i byområder 2022 | 7.644.998 | 7.751.361 | -106.363 |
| I alt | 7.644.998 | 7.751.361 | -106.363 |

Nedenfor ses forbrug per udgiftspost:

|  |  |
| --- | --- |
|  | Forbrug  Kr. |
| Rådgivning og analysearbejder | 1.146.968 |
| Vejvedligeholdelsesarbejder | 5.378.676 |
| Erstatningspligtige veje | 962.906 |
| Tour de France | 15.300 |
| Undersøgelse af ny kontrakt | 10.625 |
| Udkontering af administrativt timeforbrug | 236.887 |
| I alt | 7.751.361 |

Specifikation af anlægsregnskabet fremgår af bilag.

Det tekniske områdes bemærkninger:

Vejvedligeholdelse i byområderne i 2022 har bidraget til at sikre gode og forsvarlige vejstrækninger i Kalundborg Kommune. Udbedringer blev foretaget på kørebaner i Bregninge og Ugerløse samt på strækningen mellem Norstrup og Ulstrup på vej mod [adresse].

Arbejdet nedsatte også støjniveauet på [adresse] ([adresse]) ud for plejehjemmet og kirken, da der blev prioriteret en asfaltbelægning med reducerede støjgener.

Derudover indgår vejvedligeholdelse i byområderne i 2022 i en række analyser og undersøgelser, der sikrer et solidt datagrundlag og de rette forudsætninger for at optimere belægningen på kommunens vejstrækninger.

Merforbruget skyldes et større forbrug af asfalt end først antaget, da det faktiske forbrug er bestemt af de aktuelle terræn- og belægningsforhold. Derudover har analyse- og rådgivningsarbejder krævet mere end først estimeret.

## Økonomiske konsekvenser

Anlægsregnskabet viser et merforbrug på -0,1 mio. kr., som blev finansieret af kassebeholdningen i forbindelse med regnskabsaflæggelsen for 2024.

### Sagens forløb

13/05/2025 Teknik- og Miljøudvalget
Anbefales.
21/05/2025 Økonomiudvalget
Anbefales.